
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind aprobarea documentaţiei tehnico-economice,
a indicatorilor tehnico-economici faza DALI si a descrierii sumare a investiţiei pentru obiectivul „Reabilitare faţadă şi înlocuire tâmplărie exterioară la corp clădire Primăria Municipiului Timişoara”



1. Descrierea situaţiei actuale
În vederea aprobării DALI ,condiţie obligatorie pentru continuarea contractului de prestare de servicii nr.108 din 27.09.2018 penru realizarea „Reabilitare faţadă şi înlocuire tâmplărie exterioară la corp clădire Primăria Municipiului Timişoara”, cu etapa a II-a, respectiv realizarea PT –Proiectul Tehnic  şi pentru cuprinderea în Programul de Dezvoltare Investiţii 2019 a obiectivului, la  cap. 51.02.01.03 – Autorităţi executive şi acţiuni externe, este necesară aprobarea documentaţiei tehnico-economice, a indicatorilor tehnico-economici şi a anexei privind descrierea sumară a investiţiei.
2. Schimbări preconizate și rezultate așteptate
    După finalizarea “ D.A.L.I.” pentru obiectivul de investiţii menţionat, documentaţia a fost înaintată Comisiei Tehnico-Economice(C.T.E.) de verificare şi avizare a documentaţiilor tehnico-economice pentru lucrările de investiţii şi reparaţii capitale. Comisia a avizat favorabil varianta maximală, prin Fişa Tehnică nr. 01/26.02.2019 privind realizarea investiţiei „Reabilitare faţadă şi înlocuire tâmplărie exterioară la corp clădire Primăria Municipiului Timişoara”
Intervenţiile propuse urmăresc realizarea lucrărilor de reabilitare a tuturor faţadelor clădirii istorice şi a elementelor învelitorii în conformitate cu principiile şi normele de intervenţie asupra clădirilor cu valoare istorică. În acest sens , intervenţia intervenţia propusă asupra faţadei urmăreşte să asigure tratarea construcţiei în acord cu specificul arhitectural propriu, respectiv al ansamblului şi cu cerinţele standardelor contemporane din domeniul restaurării.
La faţade, în vederea obţinerii unui ansamblu cât mai apropiat de cel istoric, intervenţiile se vor limita strict la reparaţii ale existentului. Se propun lucrări de revenire la iniţial şi eliberarea de intervenţii:
· reparaţii de zidărie şi executarea intervenţiilor de eliminare şi protejare împotriva umidităţii.
· desfacerea tencuielilor în zonele degradate şi refacerea acestora, inclusiv pe ornamentaţia existentă.
· înlocuirea zonelor degradate a profilelor de streaşină, a brâurilor şi a elementelor de volum.
Soluţia tehnică propusă pentru acestea prevede:
· tencuieli şi zugrăveli la faţadă cu: - lucrări de desfacere şi revizuire;
                                                             - lucrări de refacere finisaje;
· lucrări exterioare la nivelul soclului;
· lucrări de tratare a umidităţii – tratare umiditate ascensională prin capilaritate şi neutralizare săruri    prin injectarea de unei bariere anticapilare în toată grosimea zidurilor.
La golurile de la uşi şi ferestre, tâmplăria existentă de la uşi şi ferestre vor fi pe alocuri recondiţionate şi completate cu elemente noi, similare cu cele existente sau înlocuite integral cu tâmplării din lemn în vederea păstrării aspectului şi caracterului original. Grilajele ornamentale se vor recondiţiona conform tabloului de tămplărie, prin curăţare, protejare anticorozivă şi revopsire.
Învelitoarea, suportul de învelitoare şi accesoriile,vor fi reparate prin înlocuirii de ornamente de tablă în limitele de funcţionare, cât mai discrete, care să nu dăuneze aspectului clasic al clădirilor istorice. La lucarne şi lucrări de tinichigerie se vor păstra lucarnele istorice. 

Realizarea lucarnelor/luminatoarelor şi ornamentelor se vor realiza cu elemente locale noi, cu respectarea formelor, proporţiilor, materialelor şi a modelelor istorice. Pe toate faţadele se va monta grilajul de protecţie la curgere zăpadă.
Colectarea şi scurgerea apelor pluviale, se va face cu menţinerea burlanelor şi jgheaburilor existente,dar cu protejare anticorozivă şi vopsirea acestora în gri. La faţada stradă se vor înlocui înlocui cu sisteme pluviale noi din tablă de aliaj zinc sau similar.
Instalaţiile de canalizare ape pluviale, vor fi colectate de la burlane cu ajutorul unor piese de racord, după care apa va fi preluată prin conducte de polietilenă până la un cămin de preluare a apelor pluviale, de unde va fi direcţionată prin conducte către sistemul de canalizare.
Instalaţiile de protecţie, respectiv priza de pământ şi instalaţia de protecţie împotriva trăsnetului sunt comune şi vor fi executate în fundaţie. Rezistenţa de dispersie va avea valoare mai mică de 1Ω, certificată prin buletin de măsură. Pentru protecţia împotriva trăsnetului se va monta o instalaţie formată din dispozitiv de amorsare, catarg  cu 4 conductoare de coborâre, din conductor de cupru stanat. Conductoarele se vor monta aparent pe faţada imobilui.

3. Concluzii
     Urmare a celor prezentate mai sus, considerăm oportună aprobarea prin HCL a documentaţiei tehnico-economice-faza D.A.L.I., a indicatorilor tehnico-economici–faza DALI prevazuti in Anexa 1 si descrierea sumară a investiţiei prevazuta in Anexa 2, pentru  proiectul „Reabilitare faţada şi înlocuire tâmplărie exterioară la corp clădire Primăria Municipiului Timişoara”.
    


                 PRIMAR,
                  NICOLAE ROBU

                                                                           ŞEF BIROU CONSTRUCŢII INSTALAŢII,
                                                                                CONSTANTIN PASCU

